Številka:  - DGZR

Datum: [datum - avtomatsko - ne spreminjaj]

Na podlagi drugega odstavka 8. člena Pravilnika o nadzoru vgrajenih sistemov aktivne požarne zaščite (Uradni list RS, št. 53/19) objavljamo naslednje

NAVODILO POOBLAŠČENIM IZVAJALCEM PREIZKUSOV VGRAJENIH SISTEMOV AKTIVNE POŽARNE ZAŠČITE O USPOSABLJANJU TEHNIČNIH PREGLEDNIKOV V LETU 2023

Pooblaščeni izvajalci preizkusov vgrajenih sistemov aktivne požarne zaščite morajo zagotoviti, da so tehnični pregledniki strokovno usposobljeni in poučeni za preizkušanje vgrajenih sistemov aktivne požarne zaščite. V ta namen morajo tehničnim preglednikom v letu 2023 zagotoviti vsaj udeležbo na strokovnih usposabljanjih, ki bodo izvedena v skladu z naslednjimi navodili:

1. ***STROKOVNA USPOSABLJANJA ZA TEHNIČNE PREGLEDNIKE ELEKTROTEHNIČNE STROKE***

**A. Usposabljanja s področja sistemov za odkrivanje in javljanje požara ter drugih sistemov aktivne požarne zaščite**

* 1. Vsebina usposabljanj:
* zahteve standarda SIST EN 54-13:2017 + A1:2020 za ocenjevanje združljivosti in povezljivosti sestavnih delov sistema za odkrivanje in javljanje požara ali sistemov glasovnega javljanja, ki delujejo kot podsistem sistema za odkrivanje in javljanje požara;
* zahteve standarda SIST EN 54-21:2006 za opremo za usmerjanje alarmov in opozoril o napakah;
* zahteve standarda SIST EN 50136-1:2012/A1:2018 za opremo za prenos alarmov in opozoril o napakah;
* zahteve tehnične specifikacije SIST-TS CLC/TS 50136-4:2004 za opremo za javljanje za uporabo v sprejemnih centrih.
	1. Trajanje usposabljanja:

Usposabljanja v skupnem obsegu najmanj 6 pedagoških ur.

* 1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike in z vsaj tremi leti delovnih izkušenj z vgrajenimi sistemi oziroma napravami in opremo, skladno z zahtevami standarda/tehnične specifikacije, opredeljene v točki a.

**B. Usposabljanje s področja gasilnih sistemov** **po standardu SIST EN 15004-1:2019**

1. Vsebina usposabljanja:
* predstavitev in izhodišča za uporabo standarda v poglavjih 1 do 3,
* varnostni ukrepi v točkah 5.2 in 5.3,
* zahteve za električno opremo v točki 6.4,
* zahteve za pregled in preizkušanje električne opreme ter pregled dokumentacije v 8. poglavju.
1. Trajanje usposabljanja:

Usposabljanje v obsegu najmanj 3 pedagoških ur.

1. Pogoji, ki jih mora (jo) izpolnjevati predavatelj (i):
* Za vsebine iz prve in druge alineje točke a:

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2016 vpisan v Imenik pooblaščenih inženirjev z aktivnim poklicnim nazivom in/ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju, z delovnimi izkušnjami z gasilnimi sistemi po standardu SIST EN 15004-1.

* Za vsebine iz tretje in četrte alineje točke a:

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike in z vsaj tremi leti delovnih izkušenj z vgrajenimi sistemi, skladnimi z zahtevami tega standarda.

1. ***STROKOVNA USPOSABLJANJA ZA TEHNIČNE PREGLEDNIKE STROJNE STROKE***
2. **Usposabljanja s področja sistemov za mehanski odvod dima in toplote**
	1. Vsebina usposabljanj:
* Zahteve za mehanski odvod dima in toplote v točkah 2.8.1, 2.8.2.3, 2.8.2.4 in 2.8.4.4 tehnične smernice TSG-1-001:2019, izdaja 4.1;
* Klasificiranje in ugotavljanje skladnosti ventilatorjev po SIST EN 12101-3:2015;
* Dimenzioniranje potisnih ventilatorjev po BS 7346-7:2013.
	1. Trajanje usposabljanj:

 Usposabljanja v skupnem obsegu najmanj 5 pedagoških ur.

* 1. Pogoji, ki jih mora (jo) izpolnjevati predavatelj (i):
* Za vsebine iz prve alineje točke a:

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2016 vpisan v Imenik pooblaščenih inženirjev z aktivnim poklicnim nazivom.

* Za vsebine iz druge in tretje alineje točke a:

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva in z vsaj tremi leti delovnih izkušenj z vgrajenimi proizvodi in sistemi zahtevah standardov, opredeljenih v drugi in tretji alineji točke a.

1. **Usposabljanje s področja gasilnih sistemov** **po standardu SIST EN 15004-1:2019**
2. Vsebina usposabljanja:
* predstavitev in izhodišča za uporabo standarda v poglavjih 1 do 3,
* omejitve pri uporabi gasilnega sistema v 4.poglavju in varnostni ukrepi v točkah 5.1, 5.2 in 5.3,
* zahteve za načrtovanje sistema iz 6. in 7. poglavja,
* zahteve za pregled dokumentacije iz 8. poglavja,
* zahteve za preizkušanje, vzdrževanje in servisiranje iz poglavja 9.
1. Trajanje usposabljanja:

 Usposabljanje v obsegu najmanj 3 pedagoških ur.

1. Pogoji, ki jih mora (jo) izpolnjevati predavatelj (i):
* Za vsebine iz prve in druge alineje točke a:

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2016 vpisan v Imenik pooblaščenih inženirjev z aktivnim poklicnim nazivom in/ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju, z delovnimi izkušnjami z gasilnimi sistemi po standardu SIST EN 15004-1.

* Za vsebine iz tretje, četrte in pete alineje točke a:

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva in z vsaj tremi leti delovnih izkušenj z vgrajenimi sistemi, skladnimi z zahtevami tega standarda.

1. ***DOKUMENTACIJA O USPOSABLJANJU***

Izvajalec usposabljanja mora udeležencem pred usposabljanjem predložiti uraden program usposabljanja, ki bo vseboval naslednje podatke in vsebine:

* podatek o organizatorju usposabljanja (uradni naziv in sedež),
* podrobnejša vsebina usposabljanja iz posamezne alineje, vključno s podatki o morebitnih drugih normativnih dokumentih, ki bodo njegov sestavni del,
* podatke o predavateljih po posameznih alinejah (ime in priimek, zaposlitev ter povzetek njegovih delovnih izkušenj na področju usposabljanja).

Izvajalec usposabljanja mora udeležencu, ki bo opravil usposabljanje, izdati potrdilo o udeležbi z naslednjimi podatki:

* podatek o organizatorju usposabljanja (uradni naziv in naslov),
* ime in priimek udeleženca,
* lokacija in termin izvedbe usposabljanja,
* sklic na uraden program usposabljanja,
* datum in kraj izdaje potrdila, ime in priimek ter lastnoročni podpis odgovorne osebe organizatorja usposabljanja.

***OPOMBA 1:***

Tehničnemu pregledniku, ki na usposabljanju iz tega navodila sodeluje kot predavatelj, se to prizna kot opravljeno usposabljanje glede vsebin, ki jih je predstavil. V takšnem primeru se kot dokazilo o udeležbi upošteva program usposabljanja, izdelan v skladu s tem navodilom.

***OPOMBA 2:***

Pooblaščenim izvajalcem predlagamo, da tehničnim preglednikom v letu 2023 omogočijo tudi druga strokovna usposabljanja iz preizkušanja vgrajenih sistemov aktivne požarne zaščite.

***OPOMBA 3:***

Pooblaščeni izvajalec preizkusov vgrajenih sistemov aktivne požarne mora zagotoviti, da njegovi tehnični pregledniki glede usposabljanj in izobraževanj izpolnjujejo zahteve, ki jih določajo drugi veljavni predpisi.

Navodilo je objavljeno na spletni strani [Uprave Republike Slovenije za zaščito in reševanje](https://www.gov.si/zbirke/storitve/pooblastilo-za-preizkusanje-vgrajenih-sistemov-aktivne-pozarne-zascite/).

 Leon Behin

 sekretar

 v.d. generalnega direktorja

Poslano:

* vsem pooblaščenim izvajalcem preizkusov vgrajenih sistemov aktivne požarne zaščite, po e-pošti,
* Inšpektorat RS za varstvo pred naravnimi in drugimi nesrečami, v vednost, po e-pošti,
* Slovensko združenje za požarno varstvo, v vednost, po e-pošti,
* Inženirska zbornica Slovenije, v vednost, po e-pošti.